ธีราทร เชื่อมั่น ทีมชาติไทยได้ไปบอลโลกในอนาคต
วันที่ 18 เม.ย. เจ้าอุ้ม ธีราทร บุญมาทัน แบ็กซ้ายทีมชาติไทย ให้สัมภาษณ์กับเว็บไซต์ ฟีฟ่า ดอทคอม แสดงความเชื่อมั่นว่าทีมไทยจะได้ไปฟุตบอลโลกในอนาคต,ธีราทร กล่าวว่า  ผมเชื่อว่าช้างศึกจะได้ไปฟุตบอลโลก ในอนาคต แม้ไม่ใช่ยุคของผมก็ตามเราทำงานหนักและเตรียมตัวอย่างดี เราพยายามอย่างเต็มที่ แต่ทีมร่วมกลุ่มของเราแข็งแกร่งมาก ทั้งทีมอย่าง ญี่ปุ่น, ออสเตรเลีย และ ซาอุดิอาระเบีย เกมกับ ออสเตรเลีย เป็นเกมที่ยากเป็นพิเศษสำหรับเรา เราเพิ่งสูญเสียพระมหากษัตริย์ของเราและทั้งประเทศก็อยู่ในช่วงไว้ทุกข์ มันสำคัญมากที่เราต้องเล่นให้ดีเพื่อช่วยให้ชาวไทยมีสภาพจิตใจที่ดีขึ้น และเราก็ได้ผลการแข่งขันที่ดี,จุดเด่นของเราคือความเร็วและการเล่นเกมโต้กลับ แต่สำหรับผมจุดแข็งของทีมชาติไทยคือทีมเวิร์คและนักเตะทุกคนมีความเข้าใจกันดี ในอนาคต เราต้องการให้นักเตะรุ่นใหม่ของเราแข็งแกร่งขึ้น นี่คือกุญแจสำคัญ ในตอนนี้การผ่านเข้าไปเล่นฟุตบอลโลกอาจเป็นเรื่องยากสำหรับเรา ผมคิดว่ามันต้องใช้เวลาอีกประมาณ 8 ปีกว่าเราจะพร้อม หรืออาจจะเป็น 12 ปี เราจำเป็นต้องให้นักเตะอายุน้อยมีการพัฒนาขึ้นด้วยระบบอะคาเดมี,ผมคิดว่าเราทำได้ แต่คงไม่ใช่ในช่วงเวลาของผม เมื่อผมเลิกเล่นเป้าหมายของผมคือเป็นโค้ชให้เด็กรุ่นต่อไป อย่างที่ผมบอกว่าพวกเขาคือกุญแจสำคัญ บางที่ทีมชาติไทยอาจได้ไปฟุตบอลโลกเร็วๆนี้ ผมหวังว่าจะเป็นแบบนั้น
เจ้าอุ้ม ธีราทร บุญมาทัน แบ็กซ้ายทีมชาติไทย ให้สัมภาษณ์กับฟีฟ่า แสดงความเชื่อมั่นว่าทีมไทยจะได้ไปฟุตบอลโลกในอนาคต
ธีราทร บุญมาทัน,ทีมชาติไทย,ช้างศึก,ฟีฟ่า